Antiparte de lo vueito creyato artificialment, bi ha tamién vueitos creyatos por la naturaleza. Este ye lo caso de lo vueito en lo espacio exterior. La presión en lo espacio ye muito chicota y se puet dicir que lo vueito ye quasi perfecto. Con tot y con ixo bi ha bellas particlas en lo espacio y no se puet dicir doncas que siga perfecto. Dentro lo sistema solar, la més gran parte d'estas particlas provienen de lo Sol, ye lo que se clama viento solar. Este viento solar se composa en la suya més gran parte de fotons, pero tamién de protons y helio, components principals de la corona solar.